Perussuomalaisten Mika Niikko lähtee kisaamaan kulttuuriministerin salkusta.

Perussuomalaisten toisen kauden kansanedustaja Mika Niikko ilmoitti lähtevänsä kisaamaan kulttuuriministerin salkusta. Niikko kertoi asiasta tiedotteella.

Perussuomalaiset tiedottavat ministerisalkkujen uudesta jaosta torstaina.

Perussuomalaiset sai kulttuuriministerin salkun salkkuvaihdossa. Työ- ja oikeusministeri Jari Lindströmin (ps) salkusta oikeusministeriö lähti kokoomukselle ja kokoomus antoi vaihdossa opetusministeri Sanni Grahn-Laasosen (kok) salkusta perussuomalaisille kulttuuri- ja urheiluasiat.

Lisäksi kulttuuriministeri saa Soinin salkusta eurooppaministerin tehtävät.

Yleisesti on arvailtu, että Soinin valinta seuraavaksi kulttuuri- ja eurooppaministeriksi on puheenjohtajaehdokas Sampo Terho (ps).